GLOW minn Malcolm Pisani biex jiċċelebra l-10 sena fil-mużika
Hekk kif qed jiċċelebra l-10 sena tiegħu fix-xena mużikali, il-kantant Malcolm Pisani, ħareġ kanzunetta ġdida bl-isem GLOW. Il-kanzunetta, għandha kitba tiegħu stess, flimkien ma' MUXU, bi produzzjoni mat-tim Taljan Ticli&Gas. Dan hu l-istess tim tal-kanzunetta numru wieħed fiċ- charts lokali Summer Love, li ħarġet fis-sajf tal-2015. GLOW miktuba b'messaġġ qawwi ta' kuraġġ, li kulħadd jist' jgħaddi minnu, f'mument jew ieħor. Il-messaġġ huwa li qatt ma naqtgħu qalbna, li qatt m'għandna nħossuna waħedna, u li għandna nirsistu biex noħorġu l-pożittiv tal-ħajja. Din il-kanzunetta qed tindaqq fuq ir-radji lokali kollha, kif ukoll barra minn Malta, fosthom fuq siti uffiċjali tal-vidjows mużikali fiċ-Ċina. Dan grazzi għas-suċċess li kellu Malcolm, bil-kanzunetta Emperor, li kellha elementi Ċiniżi u orjentali. Il-vidjowmużikali huwa produzzjoni ta' Malcolm stess, u nġibed f'Bormla u l-Furjana, b'ħafna mill-atturi li qed jieħdu sehem, huma studenti tiegħu mill-iskola tal-kant Malcolm's House of Voice. Fl-aħħar ġimgħat, GLOW diġà kienet ta' suċċess kbir, hekk kif eluf ta' nies raw il-vidjow mużikali, fuq il-paġna uffiċjali ta' Facebook Malcolm Pisani Fan Page. Tista' tisma' l-kanzunetta u tara l-filmat hawn.